**Navodilo za delo v 2. tednu (23. 3. – 27. 3**.)

Dragi učenci, drage učenke 7.b in 7.c razreda.

Ker bomo doma kar nekaj časa, bomo morali vsi preizkusiti nekaj novega, in sicer učenje na daljavo.Naloge za prvi teden ste že dobili. Imate tudi domačo nalogo, in sicer intervju s Cencljem.

Nekateri ste mi naloge že poslali. Popravljene vam bom vrnila, vi pa jih shranite. Če imate kakršnokoli vprašanje, mi sporočite na moj elektronski naslov.

Da pa ne bi pozabili snovi o samosrtalniku, bom dodala še kakšen delovno list.

Upam, da upoštevate navodila civilne zaščite.

Ostanite zdravi.

Lep pozdrav Silvana Mislej

**V tem tednu se bomo ukvarjali z bajkami. (3 ure)**

**Kaj je to bajka, smo se že učili, ko smo obravnavali slovenske bajke.**

**V učbeniku za zgodovino ali na spletu poiščite nekaj grških bogov in si jih izpišite. Nekaj podatkov pa imate tudi v berilu.**

**Besedilo naj bi napisal Homer. Nekaj podatkov o njem in besedilih, ki naj bi ju napisal.**

HOMER (8. st. pr. n. št.) je starogrški pesnik, o katerem ni zanesljivih virov. Bil naj bi potujoči pevec, ki naj bi bil kljub slepoti avtor dveh največjih evropskih junaških epov: Iliade in Odiseje. Iliada govori o obleganju Troje, Odiseja pa o vračanju enega največjih grških junakov trojanske vojne Odiseja domov na Itako. To potovanje zaradi zamere bogovom traja 10 let. Odisej jim pripoveduje o svojih doživetjih na potovanju. Spopadel se je z enookimi Kiklopi, živel s čarovnico Kirko, potoval po podzemlju Hadu, srečal sirene in se nazadnje spoznal z nimfo Kalipso, ki mu je na ukaz bogov pomagala, da je dosegel otok Fajakov. Nato se na Itaki srečata oče Odisej in sin Telemah. S pomočjo boginje Atene Odisej pobije vse ženine snubce in zopet srečno zavlada na Itaki.

ODISEJ NA OTOKU KIKLOPOV je del Odiseje, prirejen iz epa v bajko, začinjeno s starinskimi besedami. Prvoosebni pripovedovalec nam sporoča, kako je treba kljub brezizhodnemu položaju vedno ohraniti razum in se nekako rešiti. V besedilu med drugim najdemo homersko primero (Za njo se je majala velikanska postava, ko da bi se hrib utrgal in se počasi majal v dolino: Polifem!).

**Preberite besedilo Odisej in kiklop Polifem (Berilo str.160)**

V pomoč naj vam bodo nekatere neznane besede.

* Kikonci – ljudstvo v Trakiji
* Kiklopi – enooki velkani, sinovi boga morja Pozejdona
* ovčjak in kozjak – ovčji in kozji iztrebki
* osek – ograjeni prostor za drobnico
* golida – posoda za molžo
* vedro – posoda z ročajem, ki je zgoraj širša kot spodaj
* čeber – večja lesena posoda z dvema ušesoma
* korec – posoda z dolgim ročajem, za zajemanje tekočine
* latvica – lončena skleda za mleko
* sirotka – zelenkasta tekočina, ki se iztisne iz kislega mleka in skute, ko se dela sir
* lesa – polica iz pletenega šibja za sušenje sadja in sira
* oprezati – pritajeno opazovati z določenim namenom
* ka-li – prislov, ki izraža vprašanje po potrditvi domneve
* nepogledna nakaza – grda spaka
* špilja – votlina, jama
* molzna drobnica – ovce in koze, ki dajejo mleko
* ober – velikan
* tul – cevasta priprava za hranjenje in nošenje puščic
* žmitek – sesirjeno, zgoščeno mleko
* kocast – pokrit z dolgimi, štrlečimi dlakami
* Agamemnon – grški vojskovodja pred Trojo
* Zevs – vladar bogov, bog neba, nevihte, bliskanja in groma
* prebito trapast – presneto neumen
* opetnajstiti – ogoljufati, prevarati
* oteti – rešiti
* roban – robat človek
* golt – grlo, žrelo
* polokati – hlastno popiti
* poturčati – pobiti, potolči
* jarbol – jambor
* Atena – bojevita boginja modrosti
* kijača – kij
* seženj – nekdanja dolžinska mera 1, 896 m
* ukaliti – ukali se razbeljeno železo v mrzli vodi, da postane trdo
* meh z vinom – mehovi za vino so bili iz na poseben način ustrojenih kož
* govno – živalski iztrebki, gnoj
* vezilo – darilo, zlasti za rojstni dan ali god
* zasičati – zacvrčati
* lomastno hacati – hrupno in nerodno hoditi
* brdavs – velik, zelo močan človek, neotesanec
* oven zvončar – oven vodnik črede
* runo – ovčja dlaka
* lučaj – manjša razdalja
* gostinsko pravo – pravica do gostoljubja
* zavetnik – varuh
* zadegati – vreči, zagnati
* drug – tovariš
* Telem – bajeslovni vedež
* griža – siten ali slaboten človek
* hudina – težka nadloga
* **Besedilo ponovno preberite.**

**Odgovorite na vprašanja. Odgovore zapišite v zvezek.**

1. Odiseja so tovariši rotili, da bi se umaknili iz votline, preden pride Kiklop, a jih ni poslušal. Katera črta njegovega značaja se kaže v tem?
2. Odisej bi rad preizkusil Kiklopovo gostoljubnost. Opiši, kakšen je bil Polifem in kako je sprejel tujce.
3. Opiši Polifemovo votlino!
4. Kdaj se je Odisej izkazal kot pretkan, iznajdljiv in preudaren človek?
5. Kje v odlomku iz Odiseje je dosežen višek napetosti?
6. Kako se odlomek konča?
7. Koliko mož se uspe rešiti z otoka?
8. Ali so v pripovedi prisotni tudi bogovi? Kateri? Ali na Odiseja vplivajo negativno ali pozitivno?
9. V besedilu poišči nekaj primer ali komparacij!

**Za vajo rešite še spodnji delovni list.**

##### ODISEJ NA OTOKU KIKLOPOV

1. Avtor Odiseje je

2. Kdo je besedilo poslovenil?

3. Za kakšno zvrst besedila gre (obkroži pravilni odgovor):

1. prozo
2. poezijo
3. dramatiko

4. Koliko let je Odisej blodil po morjih?

1. 2 leti
2. 5 let
3. 9 let
4. 10 let

5. Koliko mož je prišlo na otok in koliko mož se je uspelo rešiti z otoka (vključno z Odisejem)?

6. Opiši votlino, v kateri je bival pastir Kiklop – Polifem.

7. Opiši Polifema (njegovo zunanjost in značaj kolikor je mogoče razbrati iz odlomka).

8. Opiši Odisejeva dejanja, s katerimi je pripravljal rešitev?

9. Razloži naslednje besede. Lahko si pomagaš tudi z berilom.

* Zevs -
* brdavs -
* Atena -
* Kiklopi -
* golida -

10. Iz odlomka izpiši nekaj primer ali komparacij!

**Domača naloga: Si oslepljeni Polifem in Kiklopom pripoveduješ, kaj se ti je zgodilo.**

**ali**

**Nariši strip z naslovom Odisej na otoku Kiklopov.**

**Za vajo:**

VAJE IZ SAMOSTALNIŠKIH SKLANJATEV

**1. Samostalnike v oklepaju postavi v pravilno obliko in jim določi sklanjatev.**

Nad takimi (misel) \_\_\_\_\_\_\_\_\_\_\_\_\_\_\_\_ je bila presenečena. Zbolela je za novo virusno (bolezen)\_\_\_\_\_\_\_\_\_\_\_\_\_\_\_\_\_. Sredi (gozd) \_\_\_\_\_\_\_\_\_\_\_\_\_\_\_ je stala zapuščena lopa. Nisem prepoznal njegovega (glas) \_\_\_\_\_\_\_\_\_\_\_\_. Mamo je za materinski dan presenetil z (nagelj) \_\_\_\_\_\_\_\_\_\_\_\_\_\_\_. Z (otrok) \_\_\_\_\_\_\_\_\_\_\_\_\_\_ je križ. Kmet je z (bič) \_\_\_\_\_\_\_\_\_\_\_ priganjal konja. Kadar sedim z (Miha) \_\_\_\_\_\_\_\_\_\_\_, mi ura hitro mine. V pristanišču je bilo veliko (ladja) \_\_\_\_\_\_\_\_\_\_\_\_.

**2. Sklanjaj samostalnike mati, hči in gospa v dvojini in jim določi sklanjatev.**

**3. Povedi dopolnite z ustreznimi oblikami samostalnika *dan, drva , tla* in *oko.***

\_\_\_\_\_\_\_\_\_\_ (dan) za \_\_\_\_\_\_\_\_\_\_\_ je Jernej odhajal na polje. Z \_\_\_\_\_\_\_\_\_ in leti ga je čedalje bolj bolel hrbet.

Pridni gospodar že razmišlja o \_\_\_\_\_\_\_\_\_\_ (drva). Možakar je šepal proti domu z \_\_\_\_\_\_\_\_\_\_\_ pod pazduho. Muca se je skrila pod \_\_\_\_\_\_\_\_\_\_\_.

Nad \_\_\_\_\_\_\_\_\_\_ (tla) brenči osa. Veš, Ana, \_\_\_\_\_\_\_\_\_\_\_\_\_\_\_\_ moraš nuditi več pozornosti, pa ne bodo tako uničena. Letalo je letelo tik nad \_\_\_\_\_\_\_\_\_\_\_.

V \_\_\_\_\_\_\_\_\_\_\_ (oči) ti berem laž. Peter je z \_\_\_\_\_\_\_\_\_\_\_ pomežiknil Ani. Opažam, da na desno \_\_\_\_\_\_\_\_\_\_\_\_ vidim veliko slabše kot na levo.

1. **Izberi pravilno obliko samostalnika**

Na koncu letovanja so vsi pohvalili kuharja/kuhara. Tej gospej/gospe sem večkrat pomagala. Kadar na semaforu/semaforju gori rdeča luč, ne smeš prečkati ceste. Potem ko sem uspešno opravil izpit, sem si privoščil kozarec pomarančnega nektarja/nektara. Na Kosovu/Kosovem je spet nemirno. Opoldne so se oglasili vsi mestni zvonovi/zvoni.

**5. Sklanjaj samostalnike hrast, Tone in dan ter jim določi sklanjatev.**